tartuNLP/wikipedia-smugri-20251201 huggingface dataset:
New Square (New York)

New Square on pääasiassa hasidilaisen Skvera-liikkeen jäsenten asuttama kylä Yhdysvaltojen New Yorkin osavaltiossa. Sen asukasluku oli vuoden 2010 väestönlaskennan mukaan 6 944.
Maantiede.
New Square sijaitsee New Yorkin osavaltiossa Rocklandin piirikunnassa osavaltion kaakkoisosassa.
Historia.
New Squaren nimi on englantilaistettu muoto nimestä New Skivra, joka puolestaan viittaa Skvyran kylään nykyisessä Ukrainassa. New Squaren asukkaat kuuluvatkin pääasiassa Skveran hasidilias-juutalaiseen liikkeeseen. Yhteisöä johtaa ylirabbi eli "rebbe". Nykyisen New Squaren osti rebbe Jacob Joseph Twersky vuonna 1954. Tarkoituksena oli mahdollistaa New Yorkin hasidilaisten juutalaisten harjoittaa paremmin elämäntapaansa. Ensimmäiset perheet muuttivat New Squareen Brooklynistä joulukuussa 1956.
New Square kuului Ramapon kaupunkiin. Ongelmia tuli jo hankkeen alkumetreillä, kun New Squarea syytettiin esimerkiksi tie- ja viemäriverkon standardien alittamisesta. Ongelmien takia paikalliset päättivät perustaa oman hallinnollisen kylänsä, joka tarkoittaisi yhteisön siirtymistä Ramapo kaupunginhallituksen vaikutusvallan ulkopuolelle. Ramapo vei asian oikeuteen ja pitkän oikeustaistelun jälkeen New Squaren kylä perustettiin viimein vuonna 1961.
Vuonna 1997 neljä paikallista sai vankeustuomiot liittovaltion Pell Grant-tukien väärinkäytöstä. Presidentti Bill Clinton armahti tuomitut viimeisenä päivänään presidentin virassa 20. tammikuuta 2005. Armahdus johti väitteisiin esimerkiksi äänien mahdollisesta myynnistä. Lähes kaikki kyläläiset äänestivät Hillary Clintonia. Syyttäjä lopetti kuitenkin tapauksen tutkinnan vuonna 2002.
Väestö.
New Squaren asukasluku oli Yhdysvaltojen vuoden 2010 väestönlaskennan mukaan 6 944 ja vuoden 2019 arvion mukaan 8 586. Kylän asukkaista 99,8 % oli taustaltaan valkoisia. 3,9 % oli syntynyt ulkomailla ja 95,5 % puhui kotonaan jotakin muuta kieltä, kuin englantia.
Lähes kaikki kylän asukkaat ovat Sveran hasidilais-juutalaisen liikkeen seuraajia. Kylän asukasluku on kasvanut nopeasti ja tavallisella paikallisella perheillä on usein yli kymmenen lasta. Liikkeen sääntöjen mukaisesti paikalliset pyrkivät eristämään itsensä nykymaailman eri vaikutteilta. Esimerkiksi televisiot ovat kiellettyjä ja sukupuolet on eroteltu toisistaan. Lapset opiskelevat vain kylän omissa kouluissa. New Square on liikkeen keskus, mutta sillä on myös synagogia muualla Yhdysvalloissa ja ympäri maailmaa.
Culex albertianus

Culex albertianus on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Edwards vuonna 1941. Sillä ei ole alalajeja.
Mikko Sipilä

Mikko Juhani Sipilä (s. 20. syyskuuta 1978 Tampere) on suomalainen ilmakehätieteilijä, joka toimii professorina Helsingin yliopiston matemaattis-luonnontieteellisen tiedekunnan Ilmakehätieteiden keskuksessa (INAR). Hän johtaa uusien ilmakehän kaasuista syntyvien hiukkasten muodostumiseen ja massaspektrometriaan keskittynyttä tutkimusryhmää. Syntyvät pienhiukkaset voivat vaikuttaa pilvien muodostumiseen ja edelleen ilmastoon. 
Sipilä on Helsingin yliopiston Värriön tutkimusaseman johtaja (1/2020-).
Sipilä valmistui Helsingin yliopistosta filosofian maisteriksi vuonna 2006 ja tohtoriksi 2010 (fysiikka). Hänen englanninkielinen artikkeliväitöskirjansa oli otsikoitu "Insights into Atmospheric Nucleation". Väitöskirjatyössään hän kehitti uusia mittaustekniikoita kooltaan alle 3 nanometrin suuruisten molekyyliryppäiden mittaamiseksi; näin pieniä aerosolihiukkasia ei aiemmin oltu osattu mitata. Väitöskirjatyössä kehitettyjä tekniikoita ja mittauslaitteita sovellettiin ilmakehämittauksiin ja laboratoriokokeisiin. Sipilän kehittämät mittausmenetelmät tuottivat oleellisesti uutta tietoa sekä kenttä- että laboratoriomittauksista, ja selvittivät rikkihapon keskeistä roolia ilmakehän hiukkasten nukleaatiossa.
Tutkijana Sipilä on ollut mukana useissa johtavissa tiedelehdissä (kuten Nature ja Science) julkituoduissa ja runsaasti viitatuissa tutkimusartikkeleissa. Vuonna 2019 (ja 2018) Sipilä on ollut arvostetulla maailman viitatuimpien tutkijoiden "2019 Highly Cited Researchers" -listalla geotieteiden aihepiiristä. Tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2019 julkaistuun luetteloon oli valittu yhteensä noin 6 200 tutkijaa, joista 3 700 oli ryhmitelty johonkin 21:stä selvityksessä mukana olleesta tieteenalaryhmästä ja 2 500 oli poikkitieteellisten aihepiirien tutkijoita. He kaikki kuuluvat tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista.
Miyoshi (Hiroshima)

Miyoshi () on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee sisämaassa prefektuurin pohjoisosassa ja rajautuu pohjoisessa Shimanen prefektuuriin. Sen pohjoisosat nousevat Chūgokuvuorille, eteläosat kuuluvat Kibin ylänköön ja keskiosassa on vuorten ympäröimä Miyoshin allas. Kaupungin keskusta on rakentunut Miyoshin altaalle Gōno-, Basen-, Kannose- ja Saijōjokien yhtymäkohdan lähelle. Miyoshissa on 51 893 asukasta (joulukuussa 2019) ja sen pinta-ala on 778,14 neliökilometriä.
Nykyinen Miyoshin kaupunki perustettiin vuonna 1954 liittämällä yhteen Miyoshin ja Tōkaichin maaseutukaupungit sekä kuusi ympäristön kyläkuntaa. Miyoshi ja Tōkaichi muodostavat Gōno- ja muiden jokien yhtymäkohtaan kaksoiskaupungin. Ne kehittyivät vanhastaan jokisatamana ja San’inin alueelle johtaneen tien varren solmukohtana. Joen eri puolet yhdistää toisiinsa Tomoen silta: joet muodostavat tosiinsa liittyessään "tomoe"-kuvion tapaisen muodon. Miyoshista tuli Edo-kaudella linnanaluskaupunki osana Hiroshiman daimiokuntaa, kun taas Tōkaichi kukoisti markkinapaikkana ja postiasemana ("shukuba"). Nykyisin Miyoshi on Hiroshiman prefektuurin pohjoisosan keskuskaupunki, jonne on sijoittunut esimerkiksi elintarvike-, elektroniikka-, kone- ja bioteknologista teollisuutta. Merkittäviä elinkeinoja kaupunkiin kuuluvilla maaseutualueilla ovat riisin, vihannesten ja hedelmien viljely, metsätalous ja "wagyū"-karjan kasvatus. Kaupunki laajeni huomattavasti vuonna 2004, kun siihen liitettiin Kisan, Kōnun, Mirasakan ja Miwan maaseutukaupungit sekä Funon, Kimitan ja Sakugin kyläkunnat.
Miyoshissa sijaitsee useita historiallisia muistomerkkejä, kuten "kofun"-hautakumpuja ja muinaisen Teramachin temppelin rauniot. Kaupunki tunnetaan Miyoshi-savinukkejen valmistuksesta, joka alkoi jo Edo-kaudella, ja Gōnojoella harjoitettavasta merimetsokalastuksesta. Kaupunkia palvelevat JR Nishi-Nihonin Geibi-linja ja Fukuen-linja. Miyoshin rautatieasemalta lähtenyt Sankō-linja lakkautettiin vuonna 2018.
Vasili Hudjakov

Vasili Grigorjevitš Hudjakov (; 24. joulukuuta 1825 Akšuat, Simbirskin kuvernementti - 26. heinäkuuta 1871 Pietari) oli venäläinen historia-, muotokuva- ja laatukuvamaalari.
Elämäkerta.
Hän aloitti opintonsa Stroganovin taideteollisessa koulussa, josta jatkoi opintojaan Moskovan maalaus-, veisto- ja rakennustaiteen opistossa kahden vuoden ajan. Siellä hänen opettajanaan toimi professori Fjodor Zavjalov, joka kutsui hänet avukseen koristelemaan Kremlin suuren palatsin vastaanottohallia. Osa hänen töistään oli esillä Keisarillisessa taideakatemiassa, jossa hän sai niistä hopeamitalin.
Vuonna 1848 hän meni Pietariin ja valvoi luokkia Akatemiassa. Kiirehtiessään vapaaksi taiteilijaksi hän hyväksyi hopeamitalin ja hyväksyi tarjouksen kilpailla kultamitalista. Sen jälkeen hän maalasi etupäässä muotokuvatilauksia. Vuonna 1851 viimeisteltyään muotokuvan dekaani Avraam Melnikovista hänet nimitettiin akateemikoksi.
Muiden hänen tunnettujen teostensa joukkoon kuuluu "Kahakka suomalaisten salakuljettajien kanssa", joka oli toinen kahdesta Pavel Tretjakovin ensimmäisistä galleriaansa hankkimista teoksista sekä "Kristittyjen vaino Idässä", jonka tsaari Nikolai I hankki lahjaksi Kreikan kuningas Otolle.
Vuonna 1856 hän vieraili Ranskassa ja Italiassa viipyen Pariisissa, Roomassa ja Napolissa neljän vuoden ajan tehden muotokuvia Venäjän aatelistolle. Näiden teosten pohjalta hänet nimitettiin Taideakatemian professoriksi. Palattuaan Venäjälle hän opetti Moskovan maalaus-, veisto- ja rakennustaiteen opistossa. Vuonna 1862 hän muutti Pietariin, jossa hän jatkoi usein teostensa näytteilleasettamista. Hän kuoli koleraan vuonna 1871.
Nukka-angervo

Nukka-angervo ("Holodiscus discolor") on ruusukasvien heimoon kuuluva pensas, joka kasvaa luonnonvaraisena läntisessä Pohjois-Amerikassa. Lajin kuvaili ensimmäisenä Frederick Traugott Pursh; nykyisen nimensä se sai Carl Maximowiczilta. 
Ulkonäkö ja koko.
Nukka-angervo on nopeakasvuinen kesävihanta pensas, joka yleensä saavuttaa 1,2–1,5, joskus jopa 2,1 metrin korkeuden. Vuorottaiset lehdet ovat pieniä, 5–9 senttimetriä pitkiä ja 4–7 senttimetriä leveitä, liuskaisia, nuorina mehukkaan vihreitä.
Valkoiset kukat kasvavat oksista roikkuvista tertuista. Kukkien tuoksu on heikosti makea, sokerimainen. Kasvi kukkii toukokuusta heinäkuuhun. Pölyttyneestä kukasta kypsyy pieni, karvainen hedelmä, joka sisältää yhden siemenen ja on tarpeeksi kevyt lentämään tuulen mukana.
Levinneisyys.
Nukka-angervo kasvaa luonnonvaraisena Tyynenmeren luoteisrannikolla ja koko Kaliforniassa monenlaisissa elinympäristöissä, kuten Kalifornian ikivihreissä sekametsissä, Kalifornian tammimetsissä, chaparralissa, rannikon punapuumetsissä, douglaskuusimetsissä, keltamäntymetsissä, komeapihtametsissä ja kontortamäntymetsissä.
"Quercus kelloggii"-tammilajin hallitsemissa metsissä nukka-angervo kasvaa samoilla paikoilla lännenmyrkkysumakin ("Toxicodendron diversilobum"), "Heteromeles arbutifolia"n ja "Dryopteris arguta"n kanssa.
Lajia on esiintynyt tilapäisesti myös Ruotsissa.
Elinympäristö.
Nukka-angervoa löytyy sekä aukioilta että yleisenä pensaana aluskasvillisuuden joukosta 300–1300 metrin korkeudessa. Laji kasvaa monenlaisissa luontotyypeissä kosteista rannikkometsistä kuivempiin, viileämpiin Kalifornian sisämaan vuoristoihin. Kasvi on sopeutunut kasvamaan paloalttiilla alueilla, ja se on usein ensimmäinen vihreä verso, joka nousee metsäpalosta toipuvalle alueelle. Nukka-angervo esiintyy yleisenä chaparral-kasvustossa, ekosysteemissä, joka on kehittynyt palaessaan säännöllisesti. Lajia voi kasvaa myös hakkuulla raivatuilla alueilla.
Alemmat taksonit.
Laji jakautuu seuraaviin muunnoksiin:
Käyttö.
Pohjois-Amerikan alkuperäiskansat ovat aiemmin käyttäneet kasvia moniin tarkoituksiin.
Esineet.
Monet heimot ovat käyttäneet nukka-angervon puuta ja kuorta työ- ja huonekalujen valmistukseen. Koska kasvin puuaines on lujaa, sitä on käytetty erityisesti kaivutikkujen, keihäiden, jousien, nuolien, harppuunoiden ja naulojen valmistukseen. Kuten monilla muillakin kasveilla, usein puu kovetettiin ensin tulella ja hiottiin sitten kortteilla kiiltäväksi.
Comox-intiaanit pitävät kukkivaa nukka-angervoa osoituksena parhaasta ajasta voisimpukoiden kaivamiseen.
Lääkkeet.
Lummit käyttävät kasvin kukkia ripulilääkkeenä ja lehtiä hauteena. Useat muut alkuperäisheimot, kuten liluet, käyttävät kuumassa vedessä liotettuja marjoja lääkkeeksi ripuliin, isorokkoon ja vesirokkoon sekä verenvahvisteeksi.
Muuta.
Nukka-angervo on erityisen arvokas pölytettävä luonnonvaraisille mehiläisille ja perhosille. Se on myös perhoslajien "Limenitis lorquini", "Papilio eurymedon" ja "Celastrina ladon" toukan ravintokasvi.
Bombshell – hiljaisuuden rikkojat

Bombshell – hiljaisuuden rikkojat () on vuonna 2019 ensi-iltansa saanut elämäkerrallinen draamaelokuva, jonka on ohjannut Jay Roach. Elokuvan pääosia esittää Charlize Theron, Nicole Kidman ja Margot Robbie. Sivuosia esittää John Lithgow, Kate McKinnon, Connie Britton, Malcolm McDowell, sekä Allison Janney.
Charlize Theron sai roolistaan Oscar-ehdokkuuden parhaasta naispääosasta, Robbie parhaasta naissivuosasta sekä elokuva voitti Oscar-palkinnon parhaasta maskeerauksesta.
Tuotanto.
Elokuvan kuvaukset aloitettiin 22. lokakuuta 2018 Los Angelesissa.
Aluskasvillisuus

Aluskasvillisuus on metsän alin kasvillisuuskerros, johon kuuluvat puu- ja pensaskerrosten alapuolella kasvavat varvut, ruohot, sammalet ja jäkälät. Aluskasvillisuus muodostuu kenttä- ja pohjakerroksesta.
Aluskasvillisuudessa on usein kosteampaa kuin latvuskerroksessa, ja varjossa olevan maan lämpötila ei vaihtele yhtä paljon kuin avoimen maan. Tämän vuoksi aluskasvillisuudessa menestyvät monet kosteutta vaativat elämänmuodot, kuten sammalet, saniaiset ja sienet.
Aluskasvillisuus metsätyypeittäin.
Eri metsätyyppien aluskasvillisuudessa on huomattavia eroja, joten aluskasvillisuuden lajistolla ja rakenteella on keskeinen merkitys metsätyyppien luokituksessa. Kangasmetsien luokittelun ns. perussarjassa erotetaan mm. kuiva ja karu jäkälätyypin ryhmä (karukkokankaat) sekä huomattavasti rehevämpi käenkaali-mustikkatyypin ryhmä (lehtomaiset kankaat).
Havumetsä.
Havumetsien aluskasvillisuus on melko vähälajista köyhän ja happaman maaperän sekä viileän ilmaston vuoksi. Tyypillisiä lajeja ovat sammalet ja jäkälät sekä erilaiset ainavihannat varvut, kuten mustikka ja puolukka. Nämä muodostavat usein tiheitä kasvustoja. Sieniäkin esiintyy runsaasti. Havumetsävyöhykkeen eteläosissa (Viro, Keski-Ruotsi, Lohjan seutu) on myös kalkkikiviseutuja, joissa esiintyy tavallista runsaammin eteläisempää kasvillisuutta.
Lehtimetsä.
Lauhkean vyöhykkeen lehtimetsissä monet aluskasvit aloittavat kasvunsa aikaisemmin keväällä kuin korkeat puut, mikä johtuu valon paremmasta saatavuudesta. Kesäisin aluskasvillisuus on vähäistä ja ainoastaan varjoa suosivat kortteet, sinivuokot, taponlehti ja saniaiset viihtyvät siellä. Keväisin metsänpohjat täyttyvät karun talven jäljiltä kevätkukkijoista, joita ovat valkovuokko, sinivuokko, kevätesikko, narsissit, käenrieskat, lumikello, näsiä, imikkä, idänsinililja ja keltavuokko.
Sienen jalka

Sienen jalka on monien sienilajien itiöemän alempi, varsimainen osa, joka tukee sienen lakkia. Kuten kaikki sienisolukot eli pseudoparenkyymi, jalka koostuu sienirihmastosta eli hyyfeistä. Monissa tapauksissa hedelmällinen itiölava ulottuu myös jonkin matkaa jalkaan.
Sienen jalan kehityshistoriallisen hyödyn katsotaan yleensä olevan itiöiden tehokkaammassa leviämisessä; jalallinen sieni vapauttaa jalatonta helpommin itiöt tuulen mukaan tai kulkeviin eläimiin. Siitä huolimatta monilla sienillä ei edelleenkään ole jalkaa.
Sienen jalkaa voidaan kuten lakkiakin käyttää tunnistamisen apuna. Usein sienen luotettavaan tunnistamiseen tarvitaan tiettyjä jalan piirteitä. Tällaisia piirteitä ovat:
Sienestäessä on tärkeää säilyttää kaikki nämä tuntomerkit ehjinä kaivamalla sieni kokonaisena maasta sen sijaan, että katkaisee sienen jalan puolivälistä.
Paddy Hopkirk

Patrick Barron ”Paddy” Hopkirk (14. huhtikuuta 1933 Belfast, Pohjois-Irlanti – 21. heinäkuuta 2022) oli brittiläinen rallikuljettaja.
Hopkirk tuli tunnetuksi kartanlukijansa Henry Liddonin kanssa ensimmäisestä Morris Mini Cooper -autolla otetusta voitosta Monte Carlon rallissa 1964. Sitä ennen hän oli ollut kuljettajana brittiläisten Rootes- ja Triumph -automerkkien tehdastalleissa. Britannialle Minin ensimmäinen Monte Carlo -voitto oli suuri kansallisylpeyden aihe. Hopkirk muistaa saaneensa onnitteluja muun muassa kotimaansa hallitukselta ja suosionsa huipulla olleelta The Beatles -yhtyeeltä.
Hopkirkin myöhempiä rallivoittoja olivat Itävallan Alppiralli 1966, Akropolis-ralli 1967 ja Ranskan Alppiralli 1967.
Vuonna 2010 Hopkirk valittiin ensimmäisten neljän ralliautoilijan mukana uuteen Rally Hall of Fameen. Muut kolme olivat Hopkirkin tallitoverit, suomalaiset Timo Mäkinen ja Rauno Aaltonen, sekä ruotsalainen vähän aiempien vuosien Saab-kuljettaja Erik Carlsson. Joulukuun 31. päivänä 2015 Hopkirk sai Brittiläisen imperiumin ritarikunnan kunniajäsenyyden (MBE) ralli- ja hyväntekeväisyysansioistaan. Hän oli mukana muun muassa pyörätuoliurheilujärjestö WheelPowerin toiminnassa.
Katolinen kirkko Marokossa

Katolinen kirkko Marokossa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.
Organisaatio ja jäsenmäärä.
Katolinen kirkko Marokossa on jakautunut kahteen hiippakuntaan, joihin kuului vuoden 2017 lopussa yhteensä 35 seurakuntaa. Tuolloin katolisia oli maassa noin 23 000, 0,07% väestöstä.
Mindy Kaufman

Mindy Kaufman (s. 1956 tai 1957) on yhdysvaltalainen huilisti ja piccolonsoittaja. Hän liittyi vuonna 1979 New Yorkin filharmonikkoihin esiinnyttyään sitä ennen kolmen kauden ajan Rochesterin filharmonikkojen kanssa. Hän valmistui Eastman School of Musicista, jossa opiskeli Walfrid Kujalan, Bonita Boydin ja James Galwayn johdolla. 
Kaufmanin soittaessa New Yorkin filharmonikoissa kapellimestareina olivat Zubin Mehta, Kurt Masur ja Lorin Maazel. Kaufman myös vietti yhden kauden ensihuilistina Milwaukeen sinfoniaorkesterissa. Hän on esiintynyt säännöllisesti kamarimuusikkona useilla eri festivaaleilla. Hän on tehnyt opetustyötä Shanghain orkesteriakatemiassa sekä Columbian yliopistossa ja pitänyt mestarikursseja eri puolilla maailmaa.
Kaufman on levyttänyt Avner Dormanin piccolokonserton Metropolis Ensemblen ja Antonio Vivaldin piccolokonserton New Yorkin filharmonikkojen kanssa. Häneltä on ilmestynyt lisäksi soololevy "French Flute Music". Häntä kuullaan useiden elokuvien, kuten "Cotton Clubin", "Lahjomattomien", "Aladdinin", "Julie &amp; Julian" ja "Moonrise Kingdomin" soundtrackeilla.
Nils Petter Sundgren

Nils Henrik Christian Sundgren, tunnettu nimellä Nils Petter Sundgren, (24. helmikuuta 1929 Bromma, Tukholma – 30. joulukuuta 2019) oli ruotsalainen elokuvakriitikko. Hän juonsi SVT-kanavan televisio-ohjelmaa "Filmkrönikan" miltei 30 vuotta.
Ōtake

Ōtake () on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee prefektuurin lounaisosassa Seton sisämeren Hiroshimanlahden rannikolla Hiroshiman lounaispuolella. Kaupungin alue on lähes kokonaan metsäistä Chūgokuvuoristoa, ja sen keskusta on rakentunut Ozejoen suiston pienelle alluviaalitasangolle. Kaupunkiin kuuluu useita eksklaaveja viereisen Hatsukaichin kaupungin puolella ja Atatajiman saari Seton sisämeressä. Ōtakessa on 26 812 asukasta (joulukuussa 2019) ja sen pinta-ala on 78,66 neliökilometriä.
Kaupungin keskustan muodostava Ōtaken alue kehittyi San’yōdō-tien varren joenylityspaikkana ja viimeisenä pysähdyspaikkana Hiroshiman daimiokunnan puolella. Myös Ōtaken pohjoispuolella sijaitseva, nykyiseen kaupunkiin kuuluva Kuba toimi San’yōdōn varren postiasemana ("shukuba"). Edo-kaudella paikkakunta tunnettiin japaninpaperin valmistuksesta. Myöhemmin sinne sijoittui paperiteollisuutta ja keinokuitujen valmistusta, toisen maailmansodan jälkeen öljynjalostusteollisuuden kombinaatti, joka ulottuu viereisen Iwakunin kaupungin puolelle Yamaguchin prefektuurissa. Teollisuuden laajentumisen on estänyt tilan puute ahtaalla rannikkotasangolla. Ozejokeen valmistui vuonna 1990 koko Chūgokun alueen suurin pato, Yasakan pato, joka kerää käyttövettä teollisuuden ja kotitalouksien tarpeisiin. Tärkeä elinkeino Atatajiman saarella on vuorostaan "hamachin" ("Seriola quinqueradiata") ja muiden kalojen vesiviljely. Kaupunkioikeudet Ōtake sai kuntaliitoksen myötä vuonna 1954.
Ōtaken nähtävyyksiä ovat Ozejoen keskijuoksun rotko erikoisine kivimuodostelmineen ja Mikuravuoren luonnonalueet kaupungin pohjoisosassa. Kamein linnan rauniot tunnetaan kirsikkapuistaan ja hyvästä näköalasta Seton sisämerelle. Kuban kaupunginosassa on säilynyt Edo-kauden arkkitehtuuria, joka on suojeltu. Kaupunkia palvlee JR Nishi-Nihonin San’yō-päälinja.
Katolinen kirkko Japanissa

Katolinen kirkko Japanissa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.
Organisaatio ja jäsenmäärä.
Katolinen kirkko Japanissa on jakautunut 16 hiippakuntaan, joihin kuului vuoden 2017 lopussa yhteensä 859 seurakuntaa. Tuolloin katolisia oli maassa noin 536 000, 0,42 % väestöstä.
Ilmari Lappalainen

Ilmari Lappalainen (28. marraskuuta 1918 Varkaus – 6. kesäkuuta 2006 Lahti) oli suomalainen sisustusarkkitehti, joka suunnitteli paljon huonekaluja Askolle 1940-luvun lopulta alkaen. Hänen tunnetuimpia tuotteitaan ovat "Columna-, Rex- ja Bambino"-nojatuolit sekä "Pulkka"-kalustesarja. Lappalainen korosti työssään istumisen ergonomiaa.
Lappalainen valmistui puutyönopettajaksi Helsingin puuteollisuusammattikoulusta vuonna 1939 ja sisustusarkkitehdiksi Suomen taideteollisuusopistosta vuonna 1947. Hän opiskeli myös kasvatus- ja opetusoppia. Valmistuttuaan Lappalainen aloitti työnsä Askossa sisustus- ja tuotesuunnittelijana, ja jäi tästä työstä eläkkeelle vuonna 1978. Lappalainen suunnitteli istuinten ohella myös julkisia sisustuksia, joista merkittävimmät olivat Askon tavaratalot Lahdessa ja Jyväskylässä, GUMin tavaratalo Moskovassa ja Hotelli Russian edustushuoneistot Moskovassa. Lappalaisen tuotantoa on ollut näytteillä lukuisissa näyttelyissä ja messuilla.
Lappalainen toimi ammattioppilaitoksissa sisustustaiteen ja tuotesuunnittelun opettajana. Eläkevuosinaan hän innostui Tiffany-lasitaiteen tekemisestä. Näitä tuloksia esiteltiin Pro Arte Utili-näyttelyssä lokakuussa 1999. Lappalainen suunnitteli ja valmisti vielä 1990-luvun lopulla Fuengirolaan Suomen luterilaisen kirkon sakraalikalusteet ja alttaritaulun. Lappalainen oli sotilasarvoltaan luutnantti ja hän toimi jatkosodassa pioneerijoukkueen johtajana. Hän harrasti partio- ja rotarytoimintaa sekä purjehdusta, kalastusta ja musiikkia.
Daniel James, Jr.

Daniel ”Chappie” James, Jr. (11. helmikuuta 1920 Pensacola, Florida – 25. helmikuuta 1978 Colorado Springs, Colorado) oli yhdysvaltalainen hävittäjälentäjä, josta tuli Yhdysvaltain asevoimien ensimmäinen afroamerikkalainen neljän tähden kenraali.
James opiskeli Tuskegeen yliopistossa. Hän sai lentäjän koulutuksen Tuskegee Airmen -sotilaslentäjien kanssa toisen maailmansodan aikana. James lensi taistelulentoja Korean- ja Vietnamin sotien aikana. Hänestä tuli North American Aerospace Defense Commandin (NORAD) komentaja hänen saatuaan ylennyksen neljän tähden kenraaliksi vuonna 1975.
James kuoli sydänkohtaukseen Colorado Springsissä Coloradossa 25. helmikuuta 1978. Hänet haudattiin Virginiassa Arlingtonin sotilashautausmaalle. Jamesin vaimo Dorothy W. James kuoli toukokuussa 2000 San Antoniossa, ja hänet on haudattu miehensä viereen.
Minun tähteni

Minun tähteni on suomalaislaulaja Laura Voutilaisen 8. marraskuuta 2019 julkaistu järjestyksessään toinen joulualbumi. Albumilla on mukana myös Higher Ground Vocals -gospelkuoro. Albumin on tuottanut Lasse Piirainen. Albumilla on 12 kappaletta, joista kaksi on uusia joululauluja. Albumin suunnittelu alkoi tammi-helmikuussa 2019 ja äänitykset syyskuussa 2019.
Albumin julkaisun myötä Voutilainen teki Higher Ground Vocals -kuoron kanssa 15 kaupunkia kattaneen joulukiertueen marras-joulukuussa 2019.
Vastaanotto.
Albumin paras sijoitus Suomen virallisella albumilistalla oli sen toisella listaviikolla, kun se nousi albumilistan kuudenneksi. Julkaisuviikollaan se oli Suomen myydyin fyysinen äänite.
Joulukuussa 2019 Helsingin Sanomat antoi albumille viisi tähteä ja sanoi sen pelastaneen suomalaisen joulumusiikin tarjonnan vuonna 2019.
Jared Polis

Jared Schutz Polis (s. 12. toukokuuta 1975 Boulder, Colorado, Yhdysvallat) on yhdysvaltalainen liikemies ja demokraattisen puolueen poliitikko. Polis on toiminut Coloradon kuvernöörinä 8. tammikuuta 2019 lähtien. Hän edusti Coloradon 2. vaalipiiriä Yhdysvaltain edustajainhuoneessa vuosina 2009–2019. Hän on ensimmäinen vaalien alla avoimesti homosekuaalinen kuvernööri ja toinen seksuaalivähemmistöön kuuluva Oregonin Kate Brownin jälkeen.
Linyon Demokratik Seselwa

Linyon Demokratik Seselwa ("Seychellien demokraattinen liitto", lyh. LDS) on Seychelleillä toimiva puolue, joka voitti enemmistön maan parlamentin paikoista vuoden 2016 vaaleissa ja sai 19 edustajaa. Puolue kasvatti kannatustaan vuoden 2020 vaaleissa sekä sai 25 edustajaa kansalliskokoukseen ja puolueen ehdokas Wavel Ramkalawan voitti presidentinvaalit.
Historia.
Puolue sai alkunsa vaaliliittona, jossa olivat mukana Seychellien kansanpuolue, Seychellien yhtenäisyyspuolue, Seychellien sosiaalisen oikeuden ja demokratian puolue ja aiemmin myös Seychellien allianssi, joka erosi liitosta helmikuussa 2018. Myös yksi itsenäinen ehdokas Philippe Boullé lähti mukaan. Vaaliliiton jäsenet järjestäytyivät vuoden 2015 presidentinvaalien alla.
Ideologia ja näkemyksiä.
Puolueen ideologiaa ei ole juurikaan määritelty, mutta se kannattaa demokratian vahvistamista ja vaaliohjelmansa mukaan haluaa tuoda päätöksentekoa lähemmäs kansalaisia mm. sallimalla median raportoida parlamentin toiminnasta entistä avoimemmin.
LDS pyrkii sääntöjensä mukaan kaikkien seychelliläisten sosioekonomisen aseman parantamiseen ja hallinnon läpinäkyvyyteen. Oppositiossa ollessaan puolueen tulisi tehdä politiikkaa maan ja kansalaisten edun mukaisesti ja näille tahoille uskollisena. Hallitusvastuussa LDS puolestaan pyrkii selkeään visioon ja korkeisiin demokratian standardeihin..
Waren

Waren on maantieteellinen nimi Saksassa ja tarkoittaa muun muassa seuraavia:
Warén on suomalainen sukunimi.
Ernst Roters

Ernst Roters (6. heinäkuuta 1892 Oldenburg – 25. elokuuta 1961 Itä-Berliini) oli saksalainen erityisesti elokuvamusiikkia tehnyt säveltäjä.
Ensimmäinen musiikki, johon Roters sävelsi musiikin, oli "Frauen, Masken und Dämonen" vuonna 1932. Hän opetti Babelsbergin Konrad Wolf -elokuvayliopistossa vuosina 1940–1944 ja liittyi vuonna 1946 DEFA-studion palvelukseen. Hän sävelsi musiikin ensimmäiseen toisen maailmansodan jälkeiseen saksalaiselokuvaan, "Murhaaja keskuudessamme". Hän sävelsi myös monia muita elokuvia DEFA:lle. Yhteistyötä Martin Hellbergin kanssa hän teki viidessä elokuvassa, joiden joukossa on "Thomas Müntzer". Muita elokuvaohjaajia, joiden kanssa Roters työskenteli, olivat Wolfgang Staudte ("Pikku Muckin seikkailut itämailla"), Georg C. Klaren, Slatan Dudow, Erich Engel, Veit Harlan, Falk Harnack, Kurt Maetzig ja Gustav von Wangenheim.
Viimeinen elokuva, johon Roters sävelsi musiikin, oli Edwin Zbonekin ohjaama "Rakkaus hirsipuussa", joka palkittiin Valladolidin kansainvälisessä elokuvafestivaalissa vuonna 1961. Elokuvan ensi-ilta pidettiin vasta kaksi kuukautta säveltäjän kuoleman jälkeen. Osa Rotersin kuolinpesästä on Berliinin taideyliopiston arkistossa.
Rafał Bartmiński

Rafał Bartmiński (s. 22. maaliskuuta 1977 Lublin) on puolalainen ooppera- ja konserttilaulaja, äänialaltaan tenori.
Bartmiński opiskeli Katowicen Karol Szymanowski -musiikkiakatemiassa, jossa hänen opettajanaan toimi Eugeniusz Sąsiadek. Hän osallistui myös Ryszard Karczykowskin, Helena Łazarskan ja Christian Elsnerin pitämille mestarikursseille. Vuonna 2001 Bartmiński sai kolmannen palkinnon Ada Sari -festivaalissa ja -kilpailussa Nowy Saczissa. Varsovan Moniuszko-kilpailussa hän sai "Lupaavin puolalainen tenori" -tunnustuksen (2005) ja toisen palkinnon (2007). Hän teki oopperadebyyttinsä Lenskin roolissa Pjotr Tšaikovskin "Jevgeni Oneginissa" Puolan kansallisoopperassa vuonna 2002. Sittemmin hän on esiintynyt Kansallisoopperan kanssa säännöllisesti, esimerkiksi kansainvälisillä kiertueilla Isossa-Britanniassa, Liettuassa, Espanjassa, Itävallassa, Saksassa ja Sveitsissä. Rooleihin näillä matkoilla on kuulunut Tamino ("Taikahuilu").
Bartmiński aloitti säännöllisen yhteistyön Wrocławin oopperan kanssa vuonna 2006. Hän on esiintynyt myös esimerkiksi Krakovan oopperassa ja Bolšoi-teatterissa. Rooleihin ovat kuuluneet Paimen ("Król Roger"), Stefan haunted manorissa, Don Ottavio ("Don Giovanni"), Drum-Major ("Wozzeck"), Jontek ("Halka"), Boris ("Katja Kabanova"), Alfredo ("La traviata") ja Pinkerton ("Madama Butterfly"). Latvian kansallisoopperassa Bartmiński teki debyyttinsä kaudella 2012–2013 Krzysztof Pendereckin "Puolalaisen requiemin" esityksessä. Konserttilaulajana hän on esiintynyt muiden muassa Varsovan filharmonikkojen, Puolan radion sinfoniaorkesterin ja Sinfonia Varsovian kanssa. Konserttiohjelmistoon ovat "Puolalaisen requiemin" ohella kuuluneet esimerkiksi Ludwig van Beethovenin "Missa Solemnis", Giuseppe Verdin requiem ja Karol Szymanowskin kolmas sinfonia, jonka levytyksellä häntä myös kuullaan Mariss Jansonsin johtamana.
Bartmińskin kanssa yhteistyötä tehneitä kapellimestareita ovat olleet muiden muassa Łukasz Borowicz, Gabriel Chmura, Teodor Currentzis, Christopher Hogwood, Miguel Gómez-Martínez, Tomáš Hanus, Mariss Jansons, Jacek Kaspszyk, Jan Latham-Koenig, Ewa Michnik, Marc Minkowski, Krzysztof Penderecki, Modestas Pitrenas, Andrzej Straszyński, Antoni Wit ja Alberto Zedda.
Masaaki Yanagishita

Masaaki Yanagishita (; s. 1. tammikuuta 1960 Shizuoka) on japanilainen entinen jalkapalloilija.
Jalkapallomaajoukkue.
Yanagishita kuului Japanin U-20 joukkueeseen nuorten MM-kilpailuissa 1979.
Makoto Sugiyama

Makoto Sugiyama (; s. 17. toukokuuta 1960 Shizuoka) on japanilainen entinen jalkapalloilija.
Jalkapallomaajoukkue.
Sugiyama kuului Japanin U-20 joukkueeseen nuorten MM-kilpailuissa 1979.
Jun Suzuki

Jun Suzuki (; s. 17. elokuuta 1961 Miyagi) on japanilainen entinen jalkapalloilija.
Jalkapallomaajoukkue.
Suzuki kuului Japanin U-20 joukkueeseen nuorten MM-kilpailuissa 1979.
Neil McCormick

Neil McCormick (s. 31. maaliskuuta 1961 Englanti) on brittiläinen kirjailija, juontaja ja radiokommentaattori. Hän aloitti toimittajan uransa "Hot Press" -musiikkilehdessä Dublinissa vuonna 1978. Hän työskenteli "Gentlemen’s Quarterlyssa" vuodet 1990–1996. Vuodesta 1996 hän on toiminut "The Daily Telegraphin" rock-kriitikkona. McCormick on kirjoittanut muun muassa Bonosta kertovan kirjan "I Was Bono’s Doppelganger", joka ilmestyi vuonna 2003. Hän oli myös mukana kirjoittamassa U2-yhtyeestä kertovaa kirjaa "U2 by U2" (2005).
Televisiossa McCormick on säännöllinen vierailija BBC Televisionilla, ja hänellä on Vintage TV:llä oma "Neil McCormick's Needle Time" -niminen haastattelu-show. McCormick on myös tehnyt musiikkia nimellä The Ghost Who Walks, ja hän on Groovy Dad -yhtyeen keulahahmo.
Sadahiro Takahashi

Sadahiro Takahashi (; s. 7. lokakuuta 1959 Saitama) on japanilainen entinen jalkapalloilija.
Jalkapallomaajoukkue.
Takahashi kuului Japanin U-20 joukkueeseen nuorten MM-kilpailuissa 1979.
Shigeru Sarusawa

Shigeru Sarusawa (; s. 30. tammikuuta 1960 Hiroshima) on japanilainen entinen jalkapalloilija.
Jalkapallomaajoukkue.
Sarusawa kuului Japanin U-20 joukkueeseen nuorten MM-kilpailuissa 1979.
Seiji Honda

Seiji Honda (; s. 25. helmikuuta 1976 Tokushima) on japanilainen entinen jalkapalloilija.
Jalkapallomaajoukkue.
Honda kuului Japanin U-20 joukkueeseen nuorten MM-kilpailuissa 1995.
Kensaku Ōmori

Kensaku Ōmori (; s. 21. marraskuuta 1975 Ehime) on japanilainen entinen jalkapalloilija.
Jalkapallomaajoukkue.
Ōmori kuului Japanin U-20 joukkueeseen nuorten MM-kilpailuissa 1995.
Srinagarindra

Srinagarindra () (21. lokakuuta 1900 – 18. heinäkuuta 1995) oli Thaimaan kahden kuninkaan, Ananda Mahidolin ja Bhumibol Adulyadejin äiti. Hän syntyi Nonthaburissa.
Srinagarindra meni naimisiin vuonna 1920 prinssi Mahidol Adulyadej kanssa. Parille syntyi Sveitsissä tytär Galyani Vadhana vuonna 1923, ja kaksi poikaa, Ananda Mahidol ja Bhumibol Adulyadej, joista molemmista tuli myöhemmin Thaimaan kuninkaita.
Kesällä 1994 Srinagarindra joutui Sirirajin sairaalaan ja kuoli 94 vuoden iässä 18. heinäkuuta 1995.
Kōji Kumagai

Kōji Kumagai (; s. 23. lokakuuta 1975 Aomori) on japanilainen entinen jalkapalloilija.
Jalkapallomaajoukkue.
Kumagai kuului Japanin U-20 joukkueeseen nuorten MM-kilpailuissa 1995.
Shinji Ōtsuka

Shinji Ōtsuka (; s. 29. joulukuuta 1975 Chiba) on japanilainen entinen jalkapalloilija.
Jalkapallomaajoukkue.
Ōtsuka kuului Japanin U-20 joukkueeseen nuorten MM-kilpailuissa 1995.
Sōtarō Yasunaga

Sōtarō Yasunaga (; s. 20. huhtikuuta 1976 Yamaguchi) on japanilainen entinen jalkapalloilija.
Jalkapallomaajoukkue.
Yasunaga kuului Japanin U-20 joukkueeseen nuorten MM-kilpailuissa 1995.
Suguru Itō

Suguru Itō (; s. 7. syyskuuta 1975 Akita) on japanilainen entinen jalkapalloilija.
Jalkapallomaajoukkue.
Itō kuului Japanin U-20 joukkueeseen nuorten MM-kilpailuissa 1995.
Susumu Ōki

Susumu Ōki (; s. 23. helmikuuta 1976 Ehime) on japanilainen entinen jalkapalloilija.
Jalkapallomaajoukkue.
Ōki kuului Japanin U-20 joukkueeseen nuorten MM-kilpailuissa 1995.
Takahiro Yamanishi

Takahiro Yamanishi (; s. 2. huhtikuuta 1976 Shizuoka) on japanilainen entinen jalkapalloilija.
Jalkapallomaajoukkue.
Yamanishi kuului Japanin U-20 joukkueeseen nuorten MM-kilpailuissa 1995.
Shigenori Hagimura

Shigenori Hagimura (; s. 31. heinäkuuta 1976 Mie) on japanilainen entinen jalkapalloilija.
Jalkapallomaajoukkue.
Hagimura kuului Japanin U-20 joukkueeseen nuorten MM-kilpailuissa 1995.
Mitsunori Yabuta

Mitsunori Yabuta (; s. 2. toukokuuta 1976 Kanagawa) on japanilainen entinen jalkapalloilija.
Jalkapallomaajoukkue.
Yabuta kuului Japanin U-20 joukkueeseen nuorten MM-kilpailuissa 1995.
Koivisto (dokumentti)

Koivisto on Intervisio Oy:n Yleisradiolle tuottama kahdeksanosainen dokumenttisarja presidentti Mauno Koivistosta. Sarjan on käsikirjoittanut Marjo Vilkko ja toimittanut Jari Tervo, joka myös juontaa sen. Sarja esitettiin Yle TV1:ssä joulukuussa 2019, ja se on pysyvästi myös Yle Areenassa, samoin kuin siihen liittyvä radiosarja "Erittäin salainen, Mauno Koivisto".
Arvioita.
Entinen ulkoministeri ja keskustan puheenjohtaja Paavo Väyrynen kritisoi ohjelmaa blogissaan, koska hänen mukaansa se antaa väärän kuvan presidentti Kekkosen yrityksestä kaataa Koiviston hallitus vuonna 1981. Väyrysen mielestä kysymys oli Koiviston ja Kalevi Sorsan välisestä SDP:n sisäisestä valtataistelusta. Väyrysen näkemyksen ovat tyrmänneet Jari Tervo, toimittaja Unto Hämäläinen, Helsingin Sanomien entinen päätoimittaja Janne Virkkunen.
Myönteisen arvion sarjasta antaa Suomen Kuvalehdessä politiikan tutkija Antti Ronkainen. Hän sanoo, että sarja on hieno teko, ja arvioi, että tämän ja siihen liittyvän Tervon muun laajemman suurmiessarjan tarkoituksena olisi ollut problematisoinnin sijasta Suomen kansan valistaminen menneen yhteiskulttuurin historiasta.
Kazuhiro Suzuki

Kazuhiro Suzuki (; s. 16. marraskuuta 1976 Tokyo) on japanilainen entinen jalkapalloilija.
Jalkapallomaajoukkue.
Suzuki kuului Japanin U-20 joukkueeseen nuorten MM-kilpailuissa 1995.
Kiyomitsu Kobari

Kiyomitsu Kobari (; s. 12. kesäkuuta 1977 Tokyo) on japanilainen entinen jalkapalloilija.
Jalkapallomaajoukkue.
Kobari kuului Japanin U-20 joukkueeseen nuorten MM-kilpailuissa 1997.
Kei Mikuriya

Kei Mikuriya (; s. 29. elokuuta 1977 Chiba) on japanilainen entinen jalkapalloilija.
Jalkapallomaajoukkue.
Mikuriya kuului Japanin U-20 joukkueeseen nuorten MM-kilpailuissa 1997.
Masaharu Nishi

Masaharu Nishi (; s. 29. toukokuuta 1977 Fukuoka) on japanilainen entinen jalkapalloilija.
Jalkapallomaajoukkue.
Nishi kuului Japanin U-20 joukkueeseen nuorten MM-kilpailuissa 1997.
Shinji Jōjō

Shinji Jōjō (; s. 28. elokuuta 1977 Tokio) on japanilainen entinen jalkapalloilija.
Maajoukkueura.
Jōjō kuului Japanin U-20 joukkueeseen nuorten MM-kilpailuissa 1997.
Kenji Fukuda

Kenji Fukuda (; s. 21. lokakuuta 1977 Ehime) on japanilainen entinen jalkapalloilija.
Jalkapallomaajoukkue.
Fukuda kuului Japanin U-20 joukkueeseen nuorten MM-kilpailuissa 1997.
Harutaka Ōno

Harutaka Ōno (; s. 12. toukokuuta 1978 Saitama) on japanilainen entinen jalkapalloilija.
Jalkapallomaajoukkue.
Ōno kuului Japanin U-20 joukkueeseen nuorten MM-kilpailuissa 1997.
Masahiro Koga

Masahiro Koga (; s. 8. syyskuuta 1978 Fukuoka) on japanilainen entinen jalkapalloilija.
Jalkapallomaajoukkue.
Koga kuului Japanin U-20 joukkueeseen nuorten MM-kilpailuissa 1997.
Michiyasu Osada

Michiyasu Osada (; s. 5. maaliskuuta 1978 Saitama) on japanilainen entinen jalkapalloilija.
Jalkapallomaajoukkue.
Osada kuului Japanin U-20 joukkueeseen nuorten MM-kilpailuissa 1997.
Yūta Minami

Yūta Minami (; s. 30. syyskuuta 1979 Kanagawa) on japanilainen jalkapalloilija.
Jalkapallomaajoukkue.
Minami kuului Japanin U-20 joukkueeseen nuorten MM-kilpailuissa 1997 ja 1999.
Juhani Ruotsalo

Juhani Ruotsalo (24. tammikuuta 1950 Helsinki – 4. tammikuuta 2017 Helsinki) oli suomalainen vasemmistolaisen opiskelijaliikkeen johtohenkilö, yhteiskunnallinen keskustelija ja kirjallisuuskriitikko.
Ruotsalo pääsi ylioppilaaksi 1968 Lohjan yhteislyseosta ja hän sai tällöin Yrjö Koskisen palkinnon äidinkielen aineestaan ”Ylikansoitus ja aliravitsemus – aikamme suurin ongelma”. Hän saapui syksyllä 1968 Helsingin yliopistoon opiskelemaan sosiologiaa, tuli mukaan nuortaistolaisten toimintaan ja liittyi vuonna 1970 Akateemiseen Sosialistiseuraan. 
Taistolaisessa opiskelijaliikkeessä toiminut Ruotsalo oli 1970-luvulla Sosialistisen Opiskelijaliiton puheenjohtajana. Hän oli myöhemmin SKP:n päälinjan ja SKP:n vähemmistön väliin sijoittuneen kolmaslinjalaisuutena tunnetun uudistusliikkeen perustaja yhdessä Leevi Lehdon kanssa 1980-luvun alussa.
Tatsuya Enomoto

Tatsuya Enomoto (; s. 16. maaliskuuta 1979 Tokyo) on japanilainen entinen jalkapalloilija.
Jalkapallomaajoukkue.
Enomoto kuului Japanin U-20 joukkueeseen nuorten MM-kilpailuissa 1999.
Kazuki Teshima

Kazuki Teshima (; s. 7. kesäkuuta 1979 Fukuoka) on japanilainen entinen jalkapalloilija.
Jalkapallomaajoukkue.
Teshima kuului Japanin U-20 joukkueeseen nuorten MM-kilpailuissa 1999.
Shigeki Tsujimoto

Shigeki Tsujimoto (; s. 23. kesäkuuta 1979 Osaka) on japanilainen entinen jalkapalloilija.
Jalkapallomaajoukkue.
Tsujimoto kuului Japanin U-20 joukkueeseen nuorten MM-kilpailuissa 1999.
Tatsuya Ishikawa

Tatsuya Ishikawa (; s. 25. joulukuuta 1979 Shizuoka) on japanilainen entinen jalkapalloilija.
Jalkapallomaajoukkue.
Ishikawa kuului Japanin U-20 joukkueeseen nuorten MM-kilpailuissa 1999.
Yasunori Takada

Yasunori Takada (; s. 22. helmikuuta 1979 Kanagawa) on japanilainen entinen jalkapalloilija.
Jalkapallomaajoukkue.
Takada kuului Japanin U-20 joukkueeseen nuorten MM-kilpailuissa 1999.
Hideyuki Ujiie

Hideyuki Ujiie (; s. 23. helmikuuta 1979 Tokyo) on japanilainen entinen jalkapalloilija.
Jalkapallomaajoukkue.
Ujiie kuului Japanin U-20 joukkueeseen nuorten MM-kilpailuissa 1999.
Yōsuke Fujigaya

Yōsuke Fujigaya (; s. 13. helmikuuta 1981 Shizuokan prefektuuri) on japanilainen entinen jalkapalloilija.
Jalkapallomaajoukkue.
Fujigaya kuului Japanin U-20 joukkueeseen nuorten MM-kilpailuissa 2001.
Shōhei Ikeda

Shōhei Ikeda (; s. 27. huhtikuuta 1981 Shizuoka) on japanilainen entinen jalkapalloilija.
Jalkapallomaajoukkue.
Ikeda kuului Japanin U-20 joukkueeseen nuorten MM-kilpailuissa 2001.
Sōta Nakazawa

Sōta Nakazawa (; s. 26. lokakuuta 1982 Tokio) on japanilainen entinen jalkapalloilija.
Jalkapallomaajoukkue.
Nakazawa kuului Japanin U-20 joukkueeseen nuorten MM-kilpailuissa 2001.
Kenji Haneda

Kenji Haneda (; s. 1. joulukuuta 1981 Chiba) on japanilainen entinen jalkapalloilija.
Jalkapallomaajoukkue.
Haneda kuului Japanin U-20 joukkueeseen nuorten MM-kilpailuissa 2001.
Kazuyuki Morisaki

Kazuyuki Morisaki (; s. 9. toukokuuta 1981 Hiroshima) on japanilainen entinen jalkapalloilija.
Jalkapallomaajoukkue.
Morisaki kuului Japanin U-20 joukkueeseen nuorten MM-kilpailuissa 2001.
Yutaka Tahara

Yutaka Tahara (; s. 27. huhtikuuta 1982 Kagoshima) on japanilainen entinen jalkapalloilija.
Jalkapallomaajoukkue.
Tahara kuului Japanin U-20 joukkueeseen nuorten MM-kilpailuissa 2001.
Shunta Nagai

Shunta Nagai (; s. 12. heinäkuuta 1982 Tokyo) on japanilainen entinen jalkapalloilija.
Jalkapallomaajoukkue.
Nagai kuului Japanin U-20 joukkueeseen nuorten MM-kilpailuissa 2001.
Kazuki Hiramoto

Kazuki Hiramoto (; s. 18. elokuuta 1981 Tokyo) on japanilainen entinen jalkapalloilija.
Jalkapallomaajoukkue.
Hiramoto kuului Japanin U-20 joukkueeseen nuorten MM-kilpailuissa 2001.
Kazunori Iio

Kazunori Iio (; s. 23. helmikuuta 1982 Iwate) on japanilainen entinen jalkapalloilija.
Jalkapallomaajoukkue.
Iio kuului Japanin U-20 joukkueeseen nuorten MM-kilpailuissa 2001.
Makoto Kakuda

Makoto Kakuda (; s. 10. heinäkuuta 1983 Kioto) on japanilainen jalkapalloilija.
Jalkapallomaajoukkue.
Kakuda kuului Japanin U-20 joukkueeseen nuorten MM-kilpailuissa 2003.
Kiryas Joel

Kiryas Joel on lähinnä hasidilaisen Satmar-liikkeen jäsenten asuttama kylä Yhdysvaltojen New Yorkin osavaltiossa. Sen asukasluku oli vuoden 2010 väestönlaskennan mukaan 20 175.
Maantiede.
Kiryas Joel sijaitsee New Yorkin osavaltiossa Orangen piirikunnassa New Yorkin kaupungista luoteeseen Monroen kylän vieressä.
Historia.
Hasidilaisen Satmar-liikkeen ylirabbi eli "rebbe" Joel Teitelbaum muutti Unkarista New Yorkin kaupunkiin vuonna 1947 ja asettui aluksi Brooklynin Williamsburgiin. Ultraortodoksisen liikkeen johtajana Teitelbaum halusi eristää liikkeen jäsenet kaupunkielämän nykyaikaisilta vaikutteilta, minkä lisäksi hän vastusti sionismia. Oleskellessan Yhdysvalloissa hän keräsi suurehkon kannattajajoukon ja alkoi suunnitella oman asuinalueensa perustamista yhteisölle. Yhteisöön kuulunut varakas Yatev Lev osti tulevan Kiryas Joelin maat 1970-luvun alussa ja ensimmäiset perheet muuttivat paikalle vuonna 1974. Teitelbaumin sääntöjen mukaisesti esimerkiksi naisten oli pukeuduttava häveliäästi ja heprea kiellettiin sionistisena. Toisaltaa muihin hasidilaisiin liikkeisiin suhtauduttiin hyvin suopeasti, eikä yhteisön jäsenyys rajoittunut pelkästään Teitelbaumin seuraajiin. Kylän suuri synagoga avattiin vuonna 1977 ja samana vuonna Kiryas Joelista tuli hallinnollisesti oma kylänsä.
Teitelbaum kuoli vuonna 1979 ja häntä seurasi hänen sukulaispoikansa Moshe Teitelbaum. Moshe antoi lukuisia tehtäviä pojalleen Aaronille, jota osa yhteisön jäsenistä vastustivat. Tilanne johti Kiryas Joelin yhteisön kahtiajakoon kilpailijoiden muoidostaessa oman "Bnei Yoel"-nimisen ryhmänsä. Jakautuminen jatkui Moshen kuollessa vuonna 2006 ja hänen poikiensa Aaronin ja Zalmenin kamppaillessa johtoasemasta. Yhteisön sisäisten ristiriitojen lisäksi kylä kohtasi muita vaikeuksia, kuten sen koululaitokseen liittyneitä oikeudenkäyntejä. Erityisen vanhoillisissa piireissä yhteisöä on pidetty puolestaan liian sekulaarina.
Väestö.
Kiryas Joelin asukasluku oli Yhdysvaltojen vuoden 2010 väestönlaskennan mukaan 20 175 ja vuoden 2020 arvion mukaan 26 813. Kylän asukkaista 99,8 % oli valkoisia. 6,3 % oli syntynyt ulkomailla ja 96,1 % puhui kotonaan jotakin muuta kieltä kuin englantia. Perheiden keskimääräinen koko Kiryas Joelissa on hyvin suuri johtuen esimerkiksi siitä, että naiset menevät naimisiin hyvin nuorina ja ehkäisyä ei käytetä.
Tilastollisesti Kiryas Joel on ollut yksi Yhdysvaltojen köyhimmistä paikkakunnista. Vuosien 2014–2018 välillä kotitaulouksien keskimääräiset vuotuiset ansiot olivat 31 925 dollaria ja henkilöä kohden vain 8 930 dollaria. 46,3 % eli köyhyysrajan alapuolella.
Shō Naruoka

Shō Naruoka (; s. 31. toukokuuta 1984 Shizuoka) on japanilainen entinen jalkapalloilija.
Jalkapallomaajoukkue.
Naruoka kuului Japanin U-20 joukkueeseen nuorten MM-kilpailuissa 2003.
Nivelvarsimittakone

Nivelvarsimittakoneella tarkoitetaan koordinaattimittauskonetta, joka on nimensä mukaisesti käsin liikutettavissa oleva varsimainen laite, jossa on yleensä kuusi tai useampia niveliä.
Laitteen toiminta perustuu niveliin sijoitettuihin tarkkoihin kulma-antureihin perinteisten lineaariantureiden sijaan.
Tarkkuudeltaan nivelvarsimittakoneet eroavat perinteisistä koordinaattimittauskoneista rakenteensa takia huomattavasti. Lyhyiden, noin 2 metrin mittaisten, nivelvarsimittakoneiden yksittäisen pisteen toistotarkkuus on parhaimmillaan noin 20 µm luokkaa, kun taas perinteisen pöytämallisen koneen tarkkuus on joidenkin mikrometrien luokkaa.
Käyttökohteet.
Nivelvarsimittakoneita käytetään pääasiallisesti sellaisissa kohteissa, joita ei voida perinteisillä koordinaattimittauskoneilla mitata. Näitä ovat esimerkiksi auton korien sisämitat ja suurten työstökoneiden osien yhdensuuntaisuuden mittaaminen.
Konetyypin rakenne sallii myös helpon siirrettävyyden vaikkapa työpisteiden välillä, jonka takia sitä käytetään usein esimerkiksi erilaisten teollisuudessa käytettävien kiinnikkeiden mittaamiseen.
Hiroto Mogi

Hiroto Mogi (; s. 2. maaliskuuta 1984 Fukushima) on japanilainen entinen jalkapalloilija.
Jalkapallomaajoukkue.
Mogi kuului Japanin U-20 joukkueeseen nuorten MM-kilpailuissa 2003.
Yūtarō Abe

Yūtarō Abe (; s. 5. lokakuuta 1984 Tokio) on japanilainen entinen jalkapalloilija.
Jalkapallomaajoukkue.
Abe kuului Japanin U-20 joukkueeseen nuorten MM-kilpailuissa 2003.
Masahiro Okamoto

Masahiro Okamoto (; s. 17. toukokuuta 1983 Chiba) on japanilainen jalkapalloilija.
Jalkapallomaajoukkue.
Okamoto kuului Japanin U-20 joukkueeseen nuorten MM-kilpailuissa 2003.
Aleksandr Tšaikovski

Aleksandr Tšaikovski (; s. 19. helmikuuta 1946 Moskova) on venäläinen säveltäjä.
Tšaikovski opiskeli Moskovassa, jossa hänen pianonsoiton opettajiinsa kuului Heinrich Neuhaus ja sävellysopettajana toimi Tihon Hrennikov. Hän tuli tunnetuksi 1970-luvulla. Hän on saanut palkintoja sekä Venäjällä että ulkomailla. Tšaikovskin teoksia on esitetty merkittävissä konserttisaleissa Venäjällä, Euroopassa, Yhdysvalloissa ja Japanissa. Hänen tuotantoonsa kuuluu esimerkiksi yhdeksän oopperaa, viisi sinfoniaa ja konserttoja. Hän on työskennellyt myös operetin parissa sekä televisiossa ja elokuvissa.
Norio Suzuki

Norio Suzuki (; s. 14. helmikuuta 1984 Chiba) on japanilainen entinen jalkapalloilija.
Jalkapallomaajoukkue.
Suzuki kuului Japanin U-20 joukkueeseen nuorten MM-kilpailuissa 2003.
Yūji Unozawa

Yūji Unozawa (; s. 3. toukokuuta 1983 Chiba) on japanilainen jalkapalloilija.
Jalkapallomaajoukkue.
Unozawa kuului Japanin U-20 joukkueeseen nuorten MM-kilpailuissa 2003.
Tatsuya Yazawa

Tatsuya Yazawa (; s. 3. lokakuuta 1984 Shizuoka) on japanilainen jalkapalloilija.
Jalkapallomaajoukkue.
Yazawa kuului Japanin U-20 joukkueeseen nuorten MM-kilpailuissa 2003.
Kei Yamaguchi

Kei Yamaguchi (; s. 11. kesäkuuta 1983 Kioto) on japanilainen entinen jalkapalloilija.
Jalkapallomaajoukkue.
Yamaguchi kuului Japanin U-20 joukkueeseen nuorten MM-kilpailuissa 2003.
Ken’ya Matsui

Ken’ya Matsui (; s. 10. syyskuuta 1985 Shizuoka) on japanilainen jalkapalloilija.
Jalkapallomaajoukkue.
Matsui kuului Japanin U-20 joukkueeseen nuorten MM-kilpailuissa 2005.
Fort Worthin katoamistapaus

Fort Worth Missing Trio viittaa katoamistapaukseen, jossa kolme tyttöä, Rachel Arnold Trlica 17, Renee Wilson 14, Julie Moseley 9, katosivat 23. joulukuuta 1974 käytyään Seminary South Shopping Center -ostoskeskuksessa jouluostoksilla.
Rachel Trlican Oldsmobile 98 löytyi ostoskeskuksen pysäköintialueelta lukittuna, ja sen takapenkillä oli paketoitu lahja. Poliisilaitos ja perheet ovat eri mieltä siitä, kuinka hyvin tutkinta lähti käyntiin, koska tyttöjen luultiin ensin karanneen. Jouluaattona Tommy Trlica sai kirjeen, jonka hänen vaimonsa Rachel oli oletettavasti kirjoittanut. Hänen perheensä ei uskonut kirjeen olevan kirjoitettu Rachelin käsialalla. Kirjeen saajaksi oli merkitty "Thomas A. Trlica" eikä tuttavallisemmin "Tommy", kuten vaimon olisi voinut olettaa kirjoittavan.
Mitsuyuki Yoshihiro

Mitsuyuki Yoshihiro (; s. 4. toukokuuta 1985 Yamaguchi) on japanilainen jalkapalloilija.
Jalkapallomaajoukkue.
Yoshihiro kuului Japanin U-20 joukkueeseen nuorten MM-kilpailuissa 2005.
Yūzō Kobayashi

Yūzō Kobayashi (; s. 15. marraskuuta 1985 Tokio) on japanilainen jalkapalloilija.
Jalkapallomaajoukkue.
Kobayashi kuului Japanin U-20 joukkueeseen nuorten MM-kilpailuissa 2005.
Tatsuya Masushima

Tatsuya Masushima (; s. 22. huhtikuuta 1985 Chiba) on japanilainen jalkapalloilija.
Jalkapallomaajoukkue.
Masushima kuului Japanin U-20 joukkueeseen nuorten MM-kilpailuissa 2005.